Diari Oficial de la Generalitat Valenciana


Sumari del DOGV 9866, del 07-06-2024 (2024/5408)

Informació pública del projecte d'Orde de la Conselleria de Medi Ambient, Aigua, Infraestructures i Territori per la qual s'establixen ajudes a les entitats de protecció i defensa dels animals de companyia i entitats, fundacions i associacions per a la conservació de la biodiversitat animal, protecció del medi ambient i millores en l'hàbitat de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9866

Data del DOGV
:   07-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5408


Data del document
:   05-06-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Informació pública del projecte d'Orde de la Conselleria de Medi Ambient, Aigua, Infraestructures i Territori per la qual s'establixen ajudes a les entitats de protecció i defensa dels animals de companyia i entitats, fundacions i associacions per a la conservació de la biodiversitat animal, protecció del medi ambient i millores en l'hàbitat de la Comunitat Valenciana. [2024/5408]  
  
  
S'està tramitant en esta Direcció General de Medi Natural i Animal un projecte d'orde l'objectiu de la qual és establir les bases reguladores de les ajudes a concedir en règim de concurrència competitiva per al finançament a les entitats de protecció animal i aquelles entitats, fundacions i associacions els fins o les activitats de les quals van dirigides a la conservació de la biodiversitat i protecció del medi ambient, les quals es nodrixen en la seua major part de les aportacions dels seus socis i de donacions particulars, i és per això necessària la seua publicació per a poder dur a terme les accions i projectes anteriorment exposats.  
  
Este objectiu s'articula mitjançant unes ajudes a les entitats de protecció i defensa dels animals de companyia, amb personalitat jurídica sense ànim de lucre, reconegut en els seus estatuts, legalment constituïdes, així com a les entitats, associacions o fundacions amb personalitat jurídica sense ànim de lucre, reconegut en els seus estatuts, legalment constituïdes, que tinguen com a principal finalitat o que realitzen activitats que contribuïsquen a la conservació de la biodiversitat i equilibri dels ecosistemes dels animals i la millora del seu hàbitat i la protecció del medi ambient, i que es troben regulades en l'article 3 de l'Orde.  
  
En compliment del que es disposa en els articles 14 i 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia que, a l'objecte de donar audiència a la ciutadania i a sectors afectats i arreplegar les seues aportacions, la Conselleria de Medi Ambient, Aigua, Infraestructures i Territori, sotmet al tràmit d'informació pública el projecte d'Orde de la Conselleria de Medi Ambient, Aigua, Infraestructures i Territori per la qual s'aproven les bases reguladores per a la concessió d'ajudes a les entitats de protecció i defensa dels animals de companyia i entitats, fundacions i associacions per a la conservació de la biodiversitat animal, protecció del medi ambient i millores en l'hàbitat de la Comunitat Valenciana.  
A este efecte de donar compliment a la citada normativa, s'obri un termini de 10 dies naturals, donada la tramitació d'urgència del referit pla, comptats a partir de l'endemà de la publicació del present anunci en el Diari Oficial de la Generalitat Valenciana, per a realitzar aportacions i suggeriments.  
El projecte normatiu romandrà exposat en el portal GVAParticipa:   
  
https://gvaparticipa.gva.es/legislation/processes'locale=val   
- En la pàgina web de la conselleria de Medi Ambient, Aigua, Infraestructures i Territori:   
https://mediambient.gva.es/va/normativa-en-tramitacion   
Les al·legacions, suggeriments o observacions es realitzaran, preferentment, a través del citat portal de participació; si bé també es podran realitzar:  
- En l'adreça de correu electrònic:   
dgmedinatural\_empydc@sxm.sz   
- Per a les persones físiques, segons el que es preveu en els articles 14.1 i 16 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de juny de 2024. El director general de Medi Natural i Animal: Raúl Mérida Gordillo.